ສຫລ ແລະ ຄິວບາ ຈະເຈລະຈາ ເພື່ອສ້າງຕັ້ງ ສາຍ​ພົວພັນ ຂັ້ນປົກກະຕິ ໃນວັນທີ 21 ມັງກອນນີ້
ທ່ານ​ນາງ ​Psaki ເວົ້າວ່າ ການ​ເປີດ ​ແລະ ການ​ບັນຈຸ​ພະນັກງານ​ໃນ​ສະຖານທູດ​ ​​ແລະ ​ເລື້ອງ​​ການ​ອອກ​ວີ​ຊາ ແມ່ນຈະຮວມ​ຢູ່ຫົວ​ຂໍ້ການຫາລືກັນ.
ການເຈລະຈາລະດັບສູງ ກ່ຽວກັບການສ້າງຕັ້ງສາຍພົວພັນຂັ້ນ ປົກກະຕິ ລະຫວ່າງສະຫະລັດກັບຄິວບາ ເທື່ອທຳອິດ ໃນຮອບ ຫລາຍກວ່າ 50 ປີ ແມ່ນມີກຳນົດຈະເປີດຂຶ້ນທີ່ນະຄອນຫລວງ Havana ໃນວັນທີ 21 ມັງກອນນີ້ ໂຄສົກຍິງກະຊວງການຕ່າງປະເທດສະຫະລັດ ທ່ານນາງ Jen Psaki ກ່າວວ່າ ລັດຖະມົນຕີຊ່ວຍວ່າການກະຊວງການຕ່າງ ປະເທດ ທ່ານນາງ Roberta Jacobson ຈະເປັນຜູ້ນຳພາ ຄະນະຜູ້ແທນສະຫະລັດ ທ່ານນາງ Psaki ກ່າວອີກວ່າ ສະຫະລັດ ແມ່ນຈະສວຍໂອກາດ ໃຊ້ ການເຈລະຈາ ເລື້ອງພວກຍົກຍ້າຍຖິ່ນຖານທີ່ໄດ້ກຳນົດໄປແລ້ວ ກ່ອນໜ້ານີ້ ເພື່ອຫາ ລືກັນກ່ຽວກັບການສ້າງຕັ້ງສາຍສຳພັນທາງການທູດຄືນອີກ ທ່ານນາງ ເວົ້າວ່າ ການເປີດ ແລະ ການບັນຈຸພະນັກງານໃນສະຖານທູດ ແລະ ເລື້ອງການອອກວີຊາ ແມ່ນຈະຮວມຢູ່ຫົວຂໍ້ການຫາລືກັນ ໃນຂະນະດຽວກັນ ກຸ່ມປົກປ້ອງສິດທິມະນຸດຂອງຄິວບາກ່າວວ່າ ລັດຖະບານຄິວບາ ໄດ້ ປ່ອຍນັກໂທດການເມືອງ ຢ່າງນ້ອຍອີກ 5 ຄົນ ໃຫ້ເປັນອິດສະຫລະ ໃນຈຳນວນ 53 ຄົນ ຢູ່ໃນບັນຊີ ທີ່ສະຫະລັດ ກ່າວວ່າ ຄິວບາ ໄດ້ຕົກລົງຈະປ່ອຍໂຕນັ້ນ ຜູ້ຄົນອີກຈຳນວນໜຶ່ງ ໄດ້ຖືກປ່ອຍໃຫ້ເປັນອິດສະຫລະ ໃນຕົ້ນອາທິດນີ້ ແຕ່ວ່າກະຊວງ ການຕ່າງປະເທດ ບໍ່ໄດ້ລະບຸຊື່ ພວກເຂົາເຈົ້າ ຫຼື ກ່າວເຖິງຈຳນວນຄົນ ຫຼາຍປານໃດແທ້ ທີ່ຖືກປ່ອຍໂຕນັ້ນ ປະທານາທິບໍດີ ສະຫະລັດ ທ່ານບາຣັກ ໂອບາມາ ໄດ້ສ້າງປະຫວັດສາດ ເມື່ອເດືອນ ແລ້ວນີ້ ເວລາ ທ່ານໄດ້ປະກາດ ກ່ຽວກັບການເອົາບາດກ້າວຕ່າງໆ ທີ່ອາດຍົກເລີກ ໃນທີ່ສຸດ ການຂວ້ຳບາດຕໍ່ຄິວບາ ທີ່ມີມາເປັນເວລາ 5 ສັດຕະວັດນັ້ນ ລວມຢູ່ໃນບາດ ກ້າວດັ່ງກ່າວນັ້ນ ມີແຜນການທີ່ຈະເປີດ ສະຖານທູດສະຫະລັດ ຢູ່ນະຄອນຫລວງ Havana ເປັນຄັ້ງທຳອິດ ນັບຕັ້ງແຕ່ ປີ 1961 ເປັນຕົ້ນມາ ປະທານາທິບໍດີ ໂອບາມາກ່າວວ່າ ການຂວ້ຳບາດນັ້ນ ເວົ້າງ່າຍໆແລ້ວ ມັນບໍ່ໄດ້ຜົນເລີຍ ເພື່ອເຮັດໃຫ້ ຄິວບາ ມີປະຊາທິປະໄຕຫລາຍຂຶ້ນ